Assyrian ܐܵܬܘܿܪܵܝܵܐ

ܡܗܲܕܝܵܢܘܼܬܵܐ ܩܵܐ ܝܵܠܘܿܦܹ̈ܐ ܕܬܲܡܘܿܡܹܐ ܝܢܵܐ ܨܲܚܨܵܝܵܬܹ̈ܐ ܟܬܝܼܒ݂ܵܝܹ̈ܐ ܕVCE ܕܫܹܢ݉ܬܵܐ 2021

ܘܵܠܹܐ ܕܩܵܪܹܝܬܘܿܢ ܠܡܵܘܕܥܵܢܘܵܬܹ̈ܐ ܕܒܹܐܬܵܝܵܐ ܝܢܵܐ ܥܲܡ ܡܲܖ̈ܬܝܵܢܘܵܬܹ̈ܐ (ܢܲܨܝܼܗܲܬܹ̈ܐ) ܐ݉ܣܝܼܖܹ̈ܐ ܒܨܲܚܨܵܝܵܬܹ̈ܐ ܟܬܝܼܒ݂ܵܝܹ̈ܐ ܕ VCEܚܒ݂ܝܼܫܹ̈ܐ ܓܵܘ [2021 VCE Exams Navigator](https://www.vcaa.vic.edu.au/studentguides/ExamsNavigator/Pages/index.aspx). ܐܸܢ ܒܵܣܡܵܐ ܠܵܘܟ݂ܘܿܢ ܡܲܣܝܼܡܘܼܢ ܪܲܒܵܐ ܒܵܠܵܐ ܥܲܠ ܣܲܗ̈ܡܹܐ ܐ݉ܣܝܼܖܹ̈ܐ [ܒܡܠܘܿܐܹ̈ܐ ܘܡܵܐܢܹ̈ܐ ܡܫܘܿܪܸܖܹ̈ܐ ܩܵܐ ܨܲܚܨܵܝܵܬܹ̈ܐ ܒܲܖ̈ܵܝܵܬܹܐ ܕ VCE، ܩܵܢܘܿܢܹ̈ܐ](https://www.vcaa.vic.edu.au/assessment/vce-assessment/materials/Pages/index.aspx) ܕ [VCAA، ܚܘܼܪܙܵܐ ܕܨܲܚܨܵܝܵܬܹ̈ܐ](https://vcaa.vic.edu.au/assessment/vce-assessment/Pages/ExaminationRules.aspx) ܘ[ܫܲܖ̈ܛ݂ܐ ܦܖ̈ܝܼܫܹܐ.](https://www.vcaa.vic.edu.au/administration/special-provision/Pages/SpecialProvisionVCEandVCAL.aspx)

ܟܲܕ ܡܵܘܕܥܵܢܘܵܬܹ̈ܐ ܝܼܢܵܐ ܡܫܘܿܕܖܹ̈ܐ ܩܵܐ ܝܵܠܘܿܦܹ̈ܐ، ܐܵܦ ܝܼܢܵܐ ܡܘܿܩܖܼ̈ܒܹܐ ܩܵܐ ܚܲܬܲܬܵܐ ܕ ܒܲܝܬܘܵܬܹ̈ܐ/ܝܲܨܘܿܦܹ̈ܐ ܕܝܵܕܥܝܼ ܒܘܼܕ ܕܘܼܒܵܖܹ̈ܐ ܕܫܵܩܠܝܼ ܫܵܘܦܵܐ ܩܵܐ ܚܲܬܲܬܵܐ ܕܨܲܚܨܵܝܵܬܹ̈ܐ ܕܦܝܼܫܹ̈ܐ ܝܢܵܐ ܥܒ݂ܝܼܕܹ̈ܐ ܓܵܘ ܚܲܕ݉ ܡܲܚܕܘܼܪܵܐ ܐܲܡܝܼܢܵܐ ܕ*COVID* ( *COVIDSafe*).

ܘܟܲܕ ܨܲܚܨܵܝܵܬܹ̈ܐ ܟܬܝܼܒ݂ܵܝܹ̈ܐ ܕ VCEܝܼܢܵܐ ܚܲܕ݉ ܣܲܗܡܵܐ ܐܵܠܨܵܝܵܐ ܕܡܬܲܚܡܝܼ ܠܦܠܵܛܹ̈ܐ ܐ݉ܚܲܖ̈ܵܝܹܐ ܕ VCE، ܐܸܢ ܠܵܐ ܡܵܨܝܼܬܘܿܢ ܬܲܡܸܡܝܼܬܘܿܢ ܐܲܝܢܝܼ ܡ݂ܢ ܨܲܚܨܵܝܬܹܵܐ ܟܬܝܼܒ݂ܵܝܹ̈ܐ ܕ VCE ܒܣܵܒܵܒܵܐ ܕ COVID-19، ܡܵܨܝܼܬܘܿܢ ܛܵܠܒܝܼܬܘܿܢ ܚܲܕ݉ ܦܠܵܛܵܐ ܢܣܝܿܒܵܐ ܕܨܲܚܨܲܝܬܵܐ (Derived Examination Score) (DES)..

ܟܹܐ ܦܵܐܼܫ DES ܚܘܿܫܒܸܢܵܐ ܒܡܲܦܠܲܚܬܵܐ ܕܨܲܚܨܲܝܵܬܵܘܟ݂ܘܿܢ ܥܒ݂ܝܼܕܹ̈ܐ ܓܵܘ ܡܲܕܪܲܫܬܵܐ، ܘܨܲܚܨܵܝܬܹ̈ܐ ܐ݉ܚܖܹ̈ܢܹܐ ܒܲܖ̈ܵܝܵܬܹܐ ܕܩܪܵܝܬܵܘܟ݂ܘܿܢ، ܦܠܵܛܹ̈ܐ ܕܨܲܚܨܵܝܵܬܵܟ݂ܘܿܢ ܓܵܘܵܢܵܝܹ̈ܐ (General Achievement Test) (GAT)، ܘܡܵܘܕܥܵܢܘܵܬܹ̈ܐ ܙܵܘܕܵܢܹ̈ܐ ܡܫܲܚܠܦܹ̈ܐ ܡܘܿܩܖܼ̈ܒܹܐ ܒܝܲܕ ܡܲܕܪܲܫܬܵܘܟ݂ܘܿܢ.

 ܡܘܿܪܝܸܙܬܵܐ ܝܠܵܗ̇ VCAA ܬܲܓܒܲܖ̈ܝܵܬܹܐ ܩܵܐ ܫܲܪܲܪܬܵܐ ܕܒܸܕ ܩܲܒܠܝܼܬܘܿܢ ܦܠܵܛܹ̈ܐ ܟܹܐܢܹ̈ܐ ܘܬܟ݂ܝܼܠܹ̈ܐ.

ܘܵܠܹܐ ܕܗܵܘܝܼܬܘܿܢ ܚܲܬܝܼܬܹ̈ܐ ܕܡܲܕܪܲܫܬܵܘܟ݂ܘܿܢ ܡܘܿܩܪܸܒ݂ܬܵܐ ܝܠܵܗ̇ ܩܵܐܠܵܘܟ݂ܘܿܢ ܐܲܢܹܐ ܡܠܘܿܐܹ̈ܐ ܕܒܹܐܬܵܝܵܐ ܝܢܵܐ:

* ܚܕܵܐ ܐܲܨܲܚܬܵܐ ܦܲܪܨܘܿܦܵܝܬܵܐ ܡ݂ܢ **ܚܘܼܪܙܵܐ ܕܒܘܼܚܖ̈ܵܢܹܐ/ܨܲܚܨܵܝܬܵܐ ܕܝܵܠܘܿܦܵܐ** ، ܒܡܲܕܟܲܪܬܵܐ ܕܣܝܼܩܘܿܡܵܐ، ܥܸܕܵܢܵܐ، ܕܘܼܟܬܵܐ ܩܵܐ ܟܠ ܚܕܵܐ ܡ݂ܢ ܨܲܚܨܲܝܵܬܹ̈ܐ، ܐܵܦ ܣܝܼܩܘܿܡܹ̈ܐ ܐ݉ܚܲܖ̈ܵܝܹܐ ܩܵܐ ܡܲܩܪܲܒ݂ܬܵܐ ܕܚܕܵܐ ܒܥܵܬܵܐ ܕ DES ܩܵܐ ܟܠ ܚܕܵܐ ܡ݂ܢ ܨܲܚܨܲܝܵܬ̈ܵܘܟ݂ܘܿܢ؛ ܘܐܲܝܟܵܐ ܝܢܵܐ ܠܚܝܼܡܹ̈ܐ.
* ܚܕܵܐ ܐܲܨܲܚܬܵܐ ܡ݂ܢ **ܦܸܬܩܵܐ ܕܡܲܪܬܝܵܢܘܼܬܵܐ ܕܡܲܖ̈ܝܲܙܝܵܬܹܐ ܕܨܲܚܨܵܝܵܬܵܐ ܕܝܼܠܵܢܵܝܬܵܐ** ܩܵܐ ܟܠ ܚܕܵܐ ܡ݂ܢ ܨܲܚܨܲܝܵܬܹ̈ܐ ܕ VCAA ܡܫܘܿܪܸܪܬܵܐ ܝܠܵܗ̇ ܠܡܲܖ̈ܝܲܙܝܵܬܹܐ ܕܨܲܚܨܵܝܬܵܐ ܕܝܼܠܵܢܵܝܬܵܐ.

**ܡܵܐ ܡܲܖ̈ܝܲܙܝܵܬܹܐ ܒܸܕ ܫܵܩܠܝܼ ܫܵܘܦܵܐ ܩܵܐ ܚܲܡܲܝܬܵܐ ܕܨܲܚܨܵܝܵܬܹ̈ܐ ܕ VCE ܟܬܝܼܒ݂ܵܝܹ̈ܐ** **COVIDSafe؟**

ܨܲܚܨܵܝܵܬܹ̈ܐ ܕ VCE ܟܬܝܼܒ݂ܵܝܹ̈ܐ ܒܸܕ ܫܵܩܠܝܼ ܫܵܘܦܵܐ ܓܵܘ ܡܲܕܪܲܫܬܵܘܟ݂ܘܿܢ ܐܵܘ ܒܐܵܘܵܢܹ̈ܐ ܐ݉ܚܖܹ̈ܢܹܐ ܡܘܿܝܕܸܥܹ̈ܐ ܒܝܲܕ ܡܲܩܪܸܒ݂ܵܢܵܐ ܕܝܘܼܠܦܵܢܵܘܟ݂ܘܿܢ. ܟܠܲܝܗܝ ܡܲܕܖ̈ܲܫܝܵܬܹܐ ܕܒ݂ܝܼܟܬܘܿܪܝܵܐ ܘܡܲܩܖܸ̈ܒ݂ܵܢܹܐ ܕܡܲܕܖ̈ܲܫܝܵܬܹܐ ܥܸܠܵܝܵܬܹ̈ܐ ܕܡܸܬܩܲܕܡܵܢܹ̈ܐ ܦܝܼܫܬܵܐ ܝܠܵܗ̇ ܛܠܝܼܒܬܵܐ ܡܸܢܵܝܗܝ ܕܗܵܘܹܐܠܗ݉ܘܿܢ ܚܲܕ݉ ܚܘܼܛܵܛܵܐ ܡܘܿܦܠܸܚܵܐ ܩܵܐ COVIDSafe.

ܚܲܕ݉ܟܡܵܐ ܡܲܖ̈ܝܲܙܝܵܬܹܐܕܐܲܡܝܼܢܘܼܬܵܐ ܡܫܘܿܪܸܖܹ̈ܐ ܒܝܲܕ ܡܦܲܪܢܣܵܢܘܼܬܵܐ ܕܚܘܼܠܡܵܢܵܐ (Department of Health) ܒܸܕ ܫܵܩܠܝܼ ܫܵܘܦܵܐ ܩܵܐ ܚܲܬܲܬܵܐ ܕܡܲܚܕܘܼܖܹ̈ܐ ܕܨܲܚܨܲܝܬܵܐ ܝܢܵܐ COVIDSafe ܩܵܐ ܛܵܒ݂ܬܵܐ ܕܝܵܠܘܿܦܹ̈ܐ، ܬܲܓܒܸܖ̈ܵܢܹܐ ܘܦܲܠܵܚܹ̈ܐ ܕܡܲܕܪܲܫܬܵܐ. ܐܲܢܹܐ ܟܲܝ̈ܠܹܐ ܕܐܲܡܝܼܢܘܼܬܵܐ ܒܸܚܒ݂ܵܫܵܐ:

* ܬܲܓܒܲܪܬܵܐ ܕܡܲܟܬܲܒ݂ܬܵܐ ܕܫܸܡܵܢܹ̈ܐ ܒܥܸܕܵܢܵܐ ܕܡܛܵܝܬܵܐ؛
* ܡܲܪܝܲܙܬܵܐ ܕܕܘܼܟܬܵܐ ܐܵܘ ܐܵܘܵܢܵܐ ܒܐܘܼܪܚܵܐ ܕܗܲܝܸܪܵܐ ܩܵܐ ܡܠܵܬܵܐ ܕܡܲܛܠܵܒܹ̈ܐ ܕܪܸܚܩܵܝܘܼܬܵܐ ܦܲܓ݂ܪܵܝܬܵܐ، ܢܛܵܪܬܵܐ ܕܡܲܛܠܵܒܹ̈ܐ ܕܡܸܢܝܵܢܵܐ ܕܐ݉ܢܵܫܹ̈ܐ ܕܚܲܕ݉ ܝܵܠܘܿܦܵܐ ܒܟܠ 4 ܡܸܬܖܹ̈ܐ ܡܖ̈ܲܒܥܹܐ؛ ܘ
* ܕܲܟ݂ܵܝܬܵܐ ܕܛܲܒܠܝܼܵܬܹ̈ܐ ܘܟܘܿܖ̈ܣܝܹܐ ܩܲܕ݉ܡ ܘܒܵܬܲܪ ܟܠ ܨܲܚܨܲܝܬܵܐ، ܐܵܦ ܕܘܼܟܵܢܹ̈ܐ ܐ݉ܚܖܹ̈ܢܹܐ ܕܐܝܼܬܠܗ݉ܘܿܢ ܦܵܬܘܵܬܹ̈ܐ ܕܗܵܘܝܵܐ ܥܲܠܲܝܗܝ ܪܲܒܵܐ ܩܝܵܬܵܐ ܒܡܸܬܚܵܐ ܕܟܠܹܗ ܝܵܘܡܵܐ.

**ܡܵܐ ܘܵܠܹܐ ܕܥܵܒ݂ܕܸܚ ܩܵܐ ܕܗܵܘܹܝܚ** **COVIDSafe** ؟

**ܘܵܠܹܐ ܕܐܲܚܬܘܿܢ:**

* ܠܵܒ݂ܫܝܼܬܘܿܢ ܗܲܡܵܫܵܐ ܩܘܼܢܵܥܵܐ ܕܟܲܣܹܐ ܢܲܚܝܼܪܵܘܟ݂ܘܿܢ ܘܦܘܼܡܵܘܟ݂ܘܿܢ، ܕܒ݂ܝܼܩܹ̈ܐ ܥܲܡ ܡܗܲܕܝܵܢܘܼܬܵܐ ܕܩܵܐܹܡ ܩܵܐ ܡܲܕܖ̈ܲܫܝܵܬܹܐ ܕܒ݂ܝܼܟܬܘܿܪܝܵܐ، ܐܸܠܵܐ ܐܸܢ ܐܝܼܬܠܵܘܟ݂ܘܿܢ ܦܘܼܚܵܠܵܐ ܒܣܵܒܵܒܵܐ ܕܡܥܵܘܟ݂ܘܼܬܵܐ ܐܵܘ ܐܲܝܟܲܢܵܝܘܼܬܵܐ ܐܵܣܝܵܝܬܵܐ. ܘܵܠܹܐ ܕܗܲܡܵܫܵܐ ܗܵܘܝܼܬܘܿܢ ܠܒ݂ܝܼܫܘܿܗ̇ ܩܘܼܢܵܥܵܘܟ݂ܘܿܢ ܡܘܿܬܒ݂ܵܐ، ܒܸܚܒ݂ܵܫܵܐ ܒܥܸܕܵܢܵܐ ܕܡܛܵܝܬܵܘܟ݂ܘܿܢ، ܒܟܠܵܗ̇ ܥܸܕܵܢܵܐ ܕܨܲܚܨܲܝܬܵܐ، ܘܐܝܼܡܵܢ ܕܐܵܙܠ݉ܝܼܬܘܿܢ.
* ܚܲܡܲܝܬܵܐ ܕܬܲܡܝܼܙܘܼܬܵܐ ܕܐܝܼܕܵܬܹ̈ܐ ܗܲܡܵܫܵܐ، ܒܸܚܒ݂ܵܫܵܐ ܒܥܸܕܵܢܵܐ ܕܥܒ݂ܵܪܬܵܐ، ܘܥܸܕܵܢܵܐ ܕܨܲܚܨܲܝܬܵܐ ܘܦܠܵܛܬܵܐ ܡ݂ܢ ܐܵܘܵܢܵܐ؛ ܘ
* ܚܲܡܲܝܬܵܐ ܕܪܸܚܩܵܝܘܼܬܵܐ ܦܲܓ݂ܪܵܢܵܝܬܵܐ، ܗܲܡܵܫܵܐ ܚܲܡܲܝܬܵܐ ܕ 1.5 ܡܸܬܖܹ̈ܐ ܪܸܚܩܵܐ ܡ݂ܢ ܐ݉ܢܵܫܹ̈ܐ ܐ݉ܚܖܹ̈ܢܹܐ.

**ܡܵܐ ܘܵܠܹܐ ܕܥܵܒ݂ܕܸܚ ܐܸܢ ܐܝܼܬܠܲܢ ܚܕܵܐ ܡܥܵܘܟ݂ܘܼܬܵܐ، ܡܲܪܥܵܐ ܐܵܘ ܐܲܝܟܲܢܵܘܵܬܹ̈ܐ ܕܩܵܘܡܵܐ ܕܛܵܦܸܚ ܒ COVID-19 ؟**

ܐܵܢ ܐܝܼܬܠܵܘܟ݂ܘܿܢ ܚܕܵܐ ܡܥܵܘܟ݂ܘܼܬܵܐ، ܡܲܪܥܵܐ ܐܵܘ ܐܲܝܟܲܢܵܘܵܬܹ̈ܐ ܐ݉ܚܖܹ̈ܢܹܐ ܕܫܵܒ݂ܩܝܼܠܵܘܟ݂ܘܿܢ ܒܘܼܫ ܙܵܘܕܵܐ ܡܸܬܗܵܘܝܵܢܬܵܐ ܕܡܲܪܥܝܼܬܘܿܢ ܡ݂ܢ COVID-19 ، ܘܵܠܹܐ ܕܕܵܪܫܝܼܬܘܿܢ ܡܲܖ̈ܝܲܙܝܵܬܹܐ ܕܨܲܚܨܲܝܬܵܐ ܦܪܝܼܫܬܵܐ ܥܲܡ ܡܲܕܪܲܫܬܵܘܟ݂ܘܿܢ. ܐܵܗܵܐ ܩܵܘܡܵܐ ܕܫܵܒ݂ܩܵܐܠܵܘܟ݂ܘܿܢ ܕܥܵܒ݂ܕܝܼܬܘܿܢ ܨܲܚܨܲܝܬܵܘܟ݂ܘܿܢ (ܨܲܚܨܵܝܵܬܵܘ̈ܟ݂ܘܿܢ) ܠܚܘܿܕܵܘܟ݂ܘܿܢ ܥܲܡ ܚܲܟܲܡܝܵܬܹ̈ܐ ܕܐܲܡܝܼܢܘܼܬܵܐ ܘܚܘܼܠܡܵܢܵܐ ܫܩܝܼ̈ܠܹܐ ܫܵܘܦܵܐ.

**ܡܵܐ ܘܵܠܹܐ ܕܥܵܒ݂ܕܸܚ ܐܸܢ ܝܼܘܸܚ ܡܖ̈ܝܼܥܹܐ ܒܫܵܒ݂ܘܿܥܵܐ ، ܐܵܘ ܒܝܵܘܡܵܐ ܕܚܕܵܐ ܨܲܚܨܲܝܬܵܐ؟**

ܘܵܠܹܐ **ܕܠܵܐ ܗܲܕܪܝܼܬܘܿܢ** ܠܚܕܵܐ ܨܲܚܨܲܝܬܵܐ ܐܸܢ ܒܸܪܓ݂ܵܫܵܐ ܝܬܘܿܢ ܡܖ̈ܝܼܥܹܐ ܐܵܘ ܐܝܼܬܠܵܘܟ݂ܘܿܢ ܚܲܕ݉ ܡ݂ܢ ܢܝܼܫܵܢܩܹ̈ܐ ܕ COVID-19، ܐܵܦ ܐܸܢ ܗܵܘܝܼ ܡܲܟܝܼܟܹ̈ܐ، ܒܸܚܒ݂ܵܫܵܐ:

* ܛܠܵܩܬܵܐ ܐܵܘ ܫܘܼܚܠܵܦܵܐ ܕܖܸ̈ܓ݂ܫܹܐ ܕܡܲܡܝܲܚܬܵܐ ܐܵܘ ܛܥܵܡܬܵܐ؛
* ܚܲܡܚܲܡܬܵܐ، ܡܲܪܓܲܕܬܵܐ ܐܵܘ ܕܥܵܬܵܐ؛
* ܫܥܵܠܬܵܐ، ܫܘܼܠܗܵܒ݂ܵܐ ܕܒܵܠܘܿܥܬܵܐ ܐܵܘ ܨܠܵܝܬܵܐ ܕܢܲܚܝܼܪܵܐ؛
* ܩܛܵܥܬܵܐ ܕܢܸܫܡܵܐ؛ ܘ
* ܒܚܲܕ݉ܟܡܵܐ ܐܲܝܟܲܢܵܘܵܬܹ̈ܐ ܡܲܪܥܵܐ ܕܪܹܫܵܐ، ܥܲܓ̰ܙܬܵܐ ܕܥܘܼܩܒܵܖܹ̈ܐ، ܓܘܵܠܬܵܐ ܕܠܸܒܵܐ، ܡܲܕܥܲܪܬܵܐ ܘܦܠܵܚܬܵܐ ܕܐܲܩܠܵܐ ܩܵܘܡܵܐ ܕܦܵܝܫܝܼ ܚܘܿܫܒܸܢܹ̈ܐ ܐܲܝܟ݂ ܢܝܼܫܵܢܩܹ̈ܐ ܕܡܲܪܥܵܐ.

ܡܲܚܒܸܪܘܼܢ ܩܵܐ ܡܲܕܪܲܫܬܵܘܟ݂ܘܿܢ ܠܸܛܠܵܒܵܐ ܡܲܪܬܝܵܢܘܼܬܵܐ ܒܘܼܫ ܙܵܘܕܵܐ ܐܸܢ ܐܝܼܬܠܵܘܟ݂ܘܿܢ ܚܲܕ݉ ܡ݂ܢ ܐܲܢܹܐ ܢܝܼܫܵܢܩܹ̈ܐ. ܥܒ݂ܘܿܕܘܼܢ ܨܲܚܨܲܝܬܵܐ ܕ19COVID- ܟܡܵܐ ܕܓ̰ܲܠܕܹܐ ܗܵܘܝܵܐ ܘܦܘܼܫܘܼܢ ܓܵܘ ܒܲܝܬܵܐ ܟܡܵܐ ܕܠܵܐ ܝܬܘܿܢ ܩܘܿܒܠܹ̈ܐ ܦܠܵܛܵܐ ܕܨܲܚܨܲܝܬܵܐ. ܡܲܝܕܥܘܿܢ ܩܵܐ ܕܘܼܟܬܵܐ ܕܨܲܚܨܲܝܬܵܐ ܐܵܘ ܫܵܩܠܵܢܵܐ ܕܨܲܚܨܲܝܬܵܐ ܕ ܕܐܲܚܬܘܿܢ ܝܼܬܘܿܢ ܝܵܠܘܿܦܹ̈ܐ ܕVCE ، ܐܲܝܟ݂ ܝܵܠܘܿܦܹ̈ܐ ܕVCE ܦܝܼܫܹ̈ܐ ܝܢܵܐ ܝܗܝܼܒܹ̈ܐ ܩܲܕܡܵܝܘܼܬܵܐ ܒܥܒ݂ܵܕܬܵܐ ܕܨܲܚܨܲܝܬܵܐ ܩܵܐ ܫܩܵܠܬܵܐ ܕܦܠܵܛܵܐ ܒܓ̰ܲܠܕܘܼܬܵܐ ܟܡܵܐ ܕܡܸܬܡܵܨܝܵܢܬܵܐ ܝܠܵܗ̇.

 ܘܲܠܹܐ ܕܦܵܝܫܝܼܬܘܿܢ ܓܵܘ ܒܲܝܬܵܐ ܐܸܢ ܒܸܣܒܵܪܵܐ ܝܬܘܿܢ ܠܦܠܵܛܵܐ ܕܚܕܵܐ ܨܲܚܨܲܝܬܵܐ **ܕܐܝܼܬܠܵܗ̇ ܢܝܼܫܵܢܩܹ̈ܐ** ܕ COVID-19

ܐܸܢ ܡܘܿܒܸܢ ܠܗ݉ܘܿܢ ܥܲܠܵܘܟ݂ܘܿܢ ܢܝܼܫܵܢܩܹ̈ܐ ܕ COVID-19ܒܥܸܕܵܢܵܐ ܕܡܛܵܝܬܵܐ ܐܵܘ ܗܘܹܐܠܵܘܟ݂ܘܿܢ ܡܖ̈ܝܼܥܹܐ ܒܥܸܕܵܢܵܐ ܕܚܕܵܐ ܨܲܚܨܲܝܬܵܐ، ܒܸܕ ܦܵܝܫܝܼܬܘܿܢ ܒܘܿܩܖܹ̈ܐ ܕܣܵܒܪܝܼܬܘܿܢ ܒܕܘܼܟܬܵܐ ܦܪܝܼܫܬܵܐ ܘܐܲܒ݂ܵܗܵܘ̈ܟ݂ܘܿܢ ܐܵܘ ܝܲܨܘܼܦܵܘܟ݂ܘܿܢ ܒܸܕ ܦܵܝܫܝܼ ܡܘܿܚܒܸܖܹ̈ܐ ܩܵܐ ܕܠܲܒܠܝܼܠܵܘܟ݂ܘܿܢ ܠܒܲܝܬܵܐ.

**ܐܸܢ ܝܼܬܘܿܢ ܡܖ̈ܝܼܥܹܐ ܥܲܡ ܢܝܼܫܵܢܩܹ̈ܐ ܕCOVID-19 ܒܝܵܘܡܵܐ ܕܨܲܚܨܲܝܬܵܐ، ܘܵܠܹܐ ܕܠܵܐ ܗܲܕܪܝܼܬܘܿܢ ܠܨܲܚܨܲܝܬܵܘܟ݂ܘܿܢ.**

ܘܵܠܹܐ ܕܥܵܒ݂ܕܝܼܬܘܿܢ ܨܲܚܨܲܝܬܵܐ ܘܦܵܝܫܝܼܬܘܿܢ ܓܵܘ ܒܲܝܬܵܐ ܗܲܠ ܕܩܵܒܠܝܼܬܘܿܢ ܠܦܠܵܛܹ̈ܐ ܕܨܲܚܨܲܝܬܵܘܟ݂ܘܿܢ. ܐܸܢ ܠܵܐ ܡܨܹܐܠܵܘܟ݂ܘܿܢ ܕܗܵܕܪܝܼܬܘܿܢ ܚܕܵܐ ܨܲܚܨܲܝܬܵܐ، ܡܵܨܝܼܬܘܿܢ ܕܡܲܩܪܼܒ݂ܝܼܬܘܿܢ ܒܥܵܬܵܐ ܕ DES.

ܒܗܕܵܪܬܵܐ ܕܚܕܵܐ ܨܲܚܨܲܝܬܵܐ ܟܬܝܼܒ݂ܵܬܹ̈ܐ ܕ VCE، ܫܲܪܘܿܪܹܐ ܝܬܘܿܢ ܕܠܲܝܬ ܠܵܘܟ݂ܘܿܢ COVID-19 ܘܠܲܝܬܠܵܘܟ݂ܘܿܢ ܗܸܟ̰ ܚܲܕ݉ ܡ݂ܢ ܢܝܼܫܵܢܩܵܐ ܕܒ݂ܝܼܩܹ̈ܐ ܥܲܡ COVID-19.

 **ܬܚܘܿܬ ܡܵܐ ܐܲܝܟܵܢܵܘܵܬܹ̈ܐ ܘܵܠܹܐ ܕܠܵܐ ܗܲܕܪܸܚ ܠܚܕܵܐ ܨܲܚܨܲܝܬܵܐ؟**

ܙܵܘܕܵܐ ܡ݂ܢ ܪܓ݂ܵܫܽܵܐ ܒܡܲܪܥܵܐ ܒܝܵܘܡܵܐ ܕܚܕܵܐ ܨܲܚܨܲܝܬܵܐ، **ܘܵܠܹܐ ܕܠܵܐ ܗܵܕܪܝܼܬܘܿܢ** ܨܲܚܨܲܝܬܵܐ ܟܬܝܼܒ݂ܵܬܹ̈ܐ ܐܵܢ ܦܠܵܛܵܐ ܕܨܲܚܨܲܝܬܵܘܟ݂ܘܿܢ ܩܵܐ COVID-19 ܗܘܹܐܠܹܗ ܡܣܝܼܡܵܢܵܐ ܐܵܘ ܐܸܢ ܒܸܣܒܵܪܵܐ ܝܬܘܿܢ ܠܦܠܵܛܵܐ ܕܨܲܚܨܲܝܬܵܐ ܕܐܝܼܬܠܵܗ̇ ܢܝܼܫܵܢܩܹ̈ܐ ܕ COVID-19. ܒܐܲܢܹܐ ܐܲܝܟܲܢܵܘܵܬܹ̈ܐ، ܒܸܕ ܡܵܨܝܼܬܘܿܢ ܛܠܵܒܝܼܬܘܿܢ DES.

**ܡܘܿܕܝܼ ܐܸܢ ܦܝܼܫܠܲܢ ܝܕܝܼܥܹ̈ܐ ܐܲܝܟ݂ ܕܵܩܖ̈ܵܢܹܐ ܕܡ݂ܢ ܩܘܼܪܒܵܐ ܩܲܕܡܵܝܹ̈ܐ (Primary Close Contact) (PCC) ؟**

ܡܦܲܪܢܣܵܢܘܼܬܵܐ ܕܚܘܼܠܡܵܢܵܐ (Department of Health) ܫܘܿܪܸܪܠܵܗ̇ ܕܝܵܠܘܿܦܹ̈ܐ ܦܝܼܫܹ̈ܐ ܡܘܿܝܕܸܥܹ̈ܐ ܐܲܝܟ݂ **ܩܵܝܬܵܢܹ̈ܐ ܩܲܕܡܵܝܹ̈ܐ ܕܡ݂ܢ ܩܘܼܪܒܵܐ)** PrimaryClose Contact (ܡܵܨܝܼ ܕܥܵܒ݂ܕܝܼ ܠܨܲܚܨܲܝܵܬܵܝ̈ܗܝ ܓܵܘ ܐܵܘܵܢܵܐ ܦܪܝܼܫܵܐ ܓܵܘ ܡܲܕܪܲܫܬܵܘܟ݂ܘܿܢ.

ܐܸܢ ܝܬܘܿܢ ܝܕܝܼܥܹ̈ܐ ܐܲܝܟ݂  **ܕܵܩܖ̈ܵܢܹܐ ܕܡ݂ܢ ܩܘܼܪܒܵܐ ܩܲܕܡܵܝܹ̈ܐ (**PrimaryClose Contact)، ܘܵܠܹܐ ܕܫܵܠܡܝܼܬܘܿܢ ܠܦܘܼܩܕܵܢܹ̈ܐ ܕܡܦܲܪܢܣܵܢܘܼܬܵܐ ܕܚܘܼܠܡܵܢܵܐ ܘܡܲܕܪܲܫܬܵܘܟ݂ܘܿܢ ܒܸܕ ܡܲܚܒܸܪܵܐ ܠܵܘܟ݂ܘܿܢ ܩܵܐ ܫܲܪܲܪܬܵܐ ܕܦܲܪܡܲܝܬܵܐ ܕܡܲܖ̈ܝܲܙܝܵܬܹܐ ܕܘܵܠܹܐ ܕܬܵܒ݂ܥܝܼܬܘܿܢ ܠܗ݉ܘܿܢ؛ ܒܸܚܒ݂ܵܫܵܐ:

* ܡܲܛܠܵܒܹ̈ܐ ܕܚܓܵܪܵܐ ܘܨܲܚܨܲܝܬܵܐ ܕ COVID-19ܐܸܢ ܗܵܘܝܼܬܘܿܢ ܡܛܘܿܥܡܹ̈ܐ ܟܠܵܢܵܐܝܼܬ ܐܵܘ ܠܵܐ؛ ܘ
* ܡܲܛܠܵܒܹ̈ܐ ܕܚܙܵܩܬܵܐ ܘܐܲܡܝܼܢܘܼܬܵܐ ܘܚܘܼܠܡܵܢܵܐ ܒܟܠ ܝܵܘܡܵܐ ܡ݂ܢ ܝܵܘܡܵܢܹ̈ܐ ܕܨܲܚܨܵܝܬܵܘܟ݂ܘܿܢ ܟܬܵܒ݂ܵܝܬܵܐ .

**ܡܵܐ ܣܲܗܕܘܵܬܹ̈ܐ ܕܣܢܝܼܩܹ̈ܐ ܝܘܸܚ ܥܲܠܲܝܗܝ ܩܵܐ ܛܠܵܒܬܵܐ ܕ DES ܒܣܵܒܵܒܵܐ ܕ COVID-19؟**

**ܒܸܕ ܗܵܘܝܼܬܘܿܢ ܚܫܝܼܚܹ̈ܐ ܩܵܐ ܕܛܵܠܒܝܼܬܘܿܢ** DES ܐܸܢ ܦܝܼܫܠܵܘܟ݂ܘܿܢ ܡܘܿܟܠܸܝܹ̈ܐ ܡ݂ܢ ܬܲܡܲܡܬܵܐ ܕܚܕܵܐ ܨܲܚܨܲܝܬܵܐ ܐܵܘ ܟܘܿܒܸܕ 19 ܥܒ݂ܝܼܕܵܐ ܝܠܹܗ ܡܲܥܒܕܵܢܘܼܬܵܐ ܪܲܒܬܵܐ ܥܲܠ ܦܘܼܠܚܵܢܵܘܟ݂ܘܿܢ.

ܡܲܛܠܵܒܹ̈ܐ ܕܣܵܗܕܘܼܬܵܐ ܒܸܚܒ݂ܵܫܵܐ ܝܢܵܐ:

* ܐܸܓܵܪܬܵܐ ܕܥܘܼܕܪܵܢܵܐ / ܐܲܢܦܘܼܪܵܐ ܕܓܸܕܫܵܐ ܡ݂ܢ ܡܲܕܪܲܫܬܵܐ ؛ ܘ
* ܣܵܗܕܘܼܬܵܐ ܕܨܲܚܨܲܝܬܵܐ ܕ COVID-19- ܐܲܝܟ݂ ܣܵܗܕܘܼܬܵܐ ܐܵܣܝܵܝܬܵܐ ܡ݂ܢ ܚܲܕ݉ ܡܗܝܼܪܵܐ ܫܲܪܝܵܐ ܕܐܵܣܝܘܼܬܵܐ ܡܲܚܫܘܿܚܹܐ ܨܲܚܨܲܝܬܵܐ.

**ܕܒ݂ܵܪܬܵܐ ܕܡܲܕܪܲܫܬܵܐ ܒܣܵܒܵܒܵܐ ܕ COVID-19**

**ܐܸܢ ܡܲܕܪܲܫܬܵܘܟ݂ܘܿܢ ܕܒ݂ܝܼܪܬܵܐ ܝܠܵܗ̇ ܙܲܒ݂ܢܵܢܵܐܝܼܬ ܒܣܵܒܵܒܵܐ ܕ** COVID-19ܘܠܦܘܼܬ ܗܵܕܵܟ݂ ܠܵܐ ܡܨܹܐܠܵܘܟ݂ܘܿܢ ܕܥܵܒ݂ܕܝܼܬܘܿܢ ܚܕܵܐ ܐܵܘ ܙܵܘܕܵܐ ܡ݂ܢ ܨܲܚܨܽܝܵܬܵܘܟ݂ܘܿܢ، ܡܲܕܪܲܫܬܵܘܟ݂ܘܿܢ ܒܸܕ ܦܵܠܚܵܐ ܥܲܡ VCAA ܩܵܐ ܫܲܪܲܪܬܵܐ ܕܠܵܐ ܝܬܘܿܢ ܚܣܝܼܖܹ̈ܐ. ܠܵܐ ܡܲܩܪܸܒ݂ܝܬܘܿܢ ܒܥܵܬܵܐ ܩܵܐ DES ܐܸܢ ܐܵܗܵܐ ܩܘܿܘܸܡܠܵܗ̇.

**ܡܵܐ ܣܢܵܕܬܵܐ ܕܚܘܼܠܡܵܢܵܐ ܕܗܵܘܢܵܐ ܘܕܛܵܒ݂ܘܼܬܵܐ ܕܚܲܝܹ̈ܐ ܐܝܼܬ ܩܵܐܠܲܢ؟**

ܪܓ݂ܵܫܬܵܐ ܒܣܩܵܕܬܵܐ ܟܠܵܢܵܝܬܵܐ ܘܢܸܓܵܪܵܢܘܼܬܵܐ ܡܸܬܗܵܘܝܵܢܬܵܐ ܝܠܵܗ̇ ܕܪܵܓ݂ܫܝܼܬܘܿܢ ܠܵܗ̇ ܐܲܚܬܘܿܢ ܐܵܘ ܒܲܝܬܘܼܬܵܘܟ݂ܘܿܢ ܒܥܸܕܵܢܵܐ ܕܨܲܚܨܵܝܵܬܹ̈ܐ ܒܲܖ̈ܵܝܹܐ ܕ VCE. ܚܲܕ݉ܟܡܵܐ ܡܸܢܵܘܟ݂ܘܿܢ ܩܵܘܡܵܐ ܕܩܲܒܠܝܼܬܘܿܢ ܚܘܼܦܵܛܵܐ ܡ݂ܢ ܐܲܢܹܐ ܖ̈ܓ݂ܲܫܝܵܬܹ̈ܐ، ܐܝܼܢܵܐ ܐ݉ܚܖܹ̈ܢܹܐ ܩܵܘܡܵܐ ܕܣܵܢܩܝܼ ܠܗܲܝܲܪܬܵܐ، ܡ݂ܢ ܒܲܝܬܘܼܬܵܐ، ܚܲܒ݂ܖ̈ܵܘܵܬܹܐ، ܡܲܠܦܵܢܵܐ ܕܐܝܼܬ ܒܵܘܵܪܘܼܬܵܐ ܒܸܝܹܗ ܐܵܘ ܚܲܕ݉ ܡܗܝܼܪܵܐ ܕܐܵܣܝܘܼܬܵܐ ܐܵܘ ܕܚܘܼܠܡܵܢܵܐ ܕܗܵܘܢܵܐ.

ܐܸܢ ܦܠܝܼܚܹ̈ܐ ܥܲܡ ܚܲܕ݉ ܡܗܝܼܪܵܐ ܕܐܵܣܝܘܼܬܵܐ ܐܵܘ ܕܚܘܼܠܡܵܢܵܐ ܕܗܵܘܢܵܐ ܒܕܲܥܒܲܪ، ܐܵܕܝܵܐ ܝܼܠܵܗ̇ ܥܸܕܵܢܵܐ ܛܵܒ݂ܬܵܐ ܩܵܐ ܣܲܚܒܲܪܬܵܐ ܕܚܙܵܝܬܵܐ ܕܐܘܼܖ̈ܚܵܬܹܐ ܩܵܐ ܡܕܲܒܲܪܬܵܐ ܥܵܒ݂ܘܿܕܵܐܝܼܬ ܟܠ ܣܩܵܕܬܵܐ ܕܐܝܼܬܠܵܘܟ݂ܘܿܢ ܐܲܚܬܘܿܢ ܐܵܘ ܒܲܝܬܘܼܬܵܘܟ݂ܘܿܢ، ܚܲܒ݂ܖ̈ܵܘܵܬܵܘܟ݂ܘܿܢ ܐܵܘ ܡܲܕܪܲܫܬܵܐ ܩܵܘܡܵܐ ܕܐܝܼܬܠܵܗ̇.

ܐܝܼܬ ܪܲܒܵܐ ܦܸܨܠܹ̈ܐ ܕܗܲܝܲܪܬܵܐ ܩܵܐ ܠܵܘܟ݂ܘܿܢ، ܐܲܝܟ݂:

[ܡܵܐܢܹ̈ܐ ܕܚܘܼܠܡܵܢܵܐ ܕܗܸܘܢܵܐ (education.vic.gov.au)](https://www.education.vic.gov.au/school/teachers/health/mentalhealth/Pages/mentalhealthtoolkit.aspx)

* + <https://www.education.vic.gov.au/Documents/school/teachers/health/mentalhealth/quick-guide-to-student-mental-health-and-wellbeing-resources.pdf>

**ܕܵܐܟ݂ܝܼ ܐ݉ܚܖܹ̈ܢܵܐ ܡܵܨܝܹܚ ܦܵܝܫܸܚ ܒܐܲܡܝܼܢܘܼܬܵܐ ܩܲܕ݉ܡ ܨܲܚܨܲܝܬܲܢ؟**

ܟܠܵܝܗܝ ܚܵܝܵܢܹ̈ܐ ܕܒ݂ܝܼܟܬܘܿܪܝܵܐ ܒܥܘܼܡܪܵܐ ܕ12 ܫܸܢܹ̈ܐ ܘܥܸܠܸܠ ܝܼܢܵܐ ܐܵܕܝܵܐ [ܚܫܝܼܚܹ̈ܐ ܩܵܐ ܕܫܵܩܠܝܼ ܛܘܼܥܵܡܵܐ ܕ COVID-19.](https://www.coronavirus.vic.gov.au/vaccine) ܫܩܵܠܬܵܐ ܕܛܘܼܥܵܡܵܐ ܝܼܠܵܗ̇ ܗ̇ܝ ܐܘܼܪܚܵܐ ܒܘܼܫ ܛܵܒ݂ܬܵܐ ܩܵܐ ܚܲܡܲܝܬܵܐ ܕܓܵܢܵܘܟ݂ܘܿܢ، ܒܲܝܬܘܼܬܵܘܟ݂ܘܿܢ ܘܟܢܘܼܫܬܵܐ ܕܡܲܕܪܲܫܬܲܢ ܡ݂ܢ ܦܖ̈ܵܣܝܵܬܹܐ ܐ݉ܚܖܹ̈ܢܹܐ ܕ COVID-19.

ܛܲܥܲܡܬܵܐ ܠܵܐ ܝܠܵܗ̇ ܦܘܼܩܕܵܢܵܝܬܵܐ ܩܵܐ ܨܲܚܨܵܝܵܬܹ̈ܐ، ܐܝܼܢܵܐ ܪܲܒܵܐ ܝܠܵܗ̇ ܡܘܿܚܫܸܚܬܵܐ ܫܒ݂ܘܿܩ ܡ݂ܢ ܐܝܼܡܵܢ ܐܵܣܝܵܘܟ݂ܘܿܢ ܐܵܡܹܪ ܕܠܵܐ ܫܵܩܠܝܼܬܘܿܢ ܛܘܼܥܵܡܵܐ. ܐܸܢ ܒܵܣܡܵܐ ܠܵܘܟ݂ܘܿܢ ܗܲܡܙܸܡܘܼܢ ܥܲܡ ܐܵܣܝܵܘܟ݂ܘܿܢ ܐܸܢ ܐܝܼܬܠܵܘܟ݂ܘܿܢ ܒܘܼܩܵܖܹ̈ܐ ܒܘܼܕ ܛܲܥܲܡܬܵܐ ܘܐܲܝܟܲܢܵܘܵܬܳܨܟ݂ܘܿܢ ܦܲܖ̈ܨܘܿܦܵܝܵܬܹܐ.

ܡܚܦܘܿܛܹܐ ܝܘܸܚ ܠܟܠܲܝܗܝ ܝܵܠܘܿܦܹ̈ܐ ܩܵܐ ܕܫܵܩܠܝܼ ܡܵܘܥܕܵܐ ܩܵܐ ܚܡܵܛܵܐ ܩܲܕ݉ܡܵܝܬܵܐ ܩܲܕ݉ܡ ܫܲܪܲܝܬܵܐ ܕܨܲܚܨܲܝܵܬܵܝܗܝ. ܡܘܿܚܫܸܚܬܵܐ ܝܠܵܗ̇ ܕܠܵܐ ܫܵܩܠܝܼܬܘܿܢ ܚܡܵܛܵܐ ܩܲܕ݉ܡܵܝܬܵܐ ܒܝܵܘܡܵܐ ܕܨܲܚܨܲܝܬܵܐ، ܐܵܘ ܒܝܵܘܡܵܐ ܕܩܲܕ݉ܡ ܝܵܘܡܵܐ ܕܨܲܚܨܲܝܬܵܐ – ܩܵܐ ܪܚܵܩܬܵܐ ܡ݂ܢ ܖܸ̈ܓ݂ܫܹܵܐ ܓܵܘܵܢܵܝܹ̈ܐ ܐܵܦ ܐܸܢ ܡܲܟܝܼܟܹ̈ܐ ܕܡܲܥܒܕܵܢܘܵܬܹ̈ܐ ܓܹܢ݉ܒܵܝܵܬܹ̈ܐ ܐܲܝܟ݂ ܟܸܫ̰ܚܵܐ، ܡܲܪܥܵܐ ܕܪܹܫܵܐ، ܥܲܓ̰ܲܙܬܵܐ ܕܥܘܼܩܒܵܖܹ̈ܐ، ܚܲܡܚܲܡܬܵܐ، ܘܡܲܪܓܲܕܬܵܐ ܘ/ܐܵܘ ܡܲܪܥܵܐ ܕܦܨܵܠܹ̈ܐ ܒܥܸܕܵܢܵܐ ܕܨܲܚܨܲܝܬܵܘܟ݂ܘܿܢ.

ܩܵܐ ܡܵܘܕܥܵܢܘܵܬܹ̈ܐ ܒܘܼܫ ܙܵܘܕܵܐ، ܣܲܚܒܸܪܘܼܢ ܠܫܵܘܦܵܐ ܐܸܠܸܟܬܪܘܿܢܵܝܵܐ ܕܡܦܲܪܢܣܵܢܘܼܬܵܐ ܕܚܘܼܠܡܵܢܵܐ: [ܡܵܘܕܥܵܢܘܵܬܹ̈ܐ ܕܛܲܥܲܡܬܵܐ ܩܵܐ ܫܲܒ݂ܖܹ̈ܐ ܘܨܲܒܝܹ̈ܐ / ܒ݂ܵܝܪܘܿܣ ܕܟܘܿܪܘܿܢܵܐ ܒ݂ܝܼܟܬܘܿܪܝܵܐ](https://www.coronavirus.vic.gov.au/vaccination-information-children-and-teenagers). ܐܵܗܵܐ ܒܸܚܒ݂ܵܫܵܐ ܝܠܵܗ̇ ܡܵܘܕܥܵܢܘܵܬܹ̈ܐ ܡܬܘܿܖ̈ܓܸܡܹܐ: [ܡܵܘܕܥܵܢܘܵܬܹ̈ܐ ܡܬܘܿܖ̈ܓܸܡܹܐ ܒܘܼܕ COVID-19 ܛܘܼܥܵܡܹ̈ܐ / ܒ݂ܵܝܪܘܿܣ ܕܟܘܿܪܘܿܢܵܐ ܒ݂ܝܼܟܬܘܿܪܝܵܐ.](https://www.coronavirus.vic.gov.au/translated-information-about-covid-19-vaccines)

ܡܚܦܘܿܛܹܐ ܝܘܸܚ ܕܗܵܘܝܼܬܘܿܢ COVID-Safe ܟܡܵܐ ܕܡܵܨܝܼܬܘܿܢ ܒܝܵܘܡܵܢܹ̈ܐ ܘܫܵܒ݂ܘܿܥܹ̈ܐ ܕܩܲܕ݉ܡ ܨܲܚܨܵܝܬܵܘ̈ܟ݂ܘܿܢ ܟܬܵܒ݂ܵܝܬܵܐ، ܩܵܐ ܕܪܵܚܩܝܼܬܘܿܢ ܡ݂ܢ ܓܠܵܝܬܵܐ ܠ COVID-19. ܐܵܗܵܐ ܒܸܚܒ݂ܵܫܵܐ ܝܠܵܗ̇ ܕܘܼܟܵܢܹ̈ܐ ܥܲܡܵܝܹ̈ܐ ܕܪܲܒܵܐ ܓ̰ܘܵܓ̰ܬܵܐ ܕܐ݉ܢܵܫܹ̈ܐ، ܕܘܼܟܵܢܹ̈ܐ ܒܠܝܼܓܹ̈ܐ، ܐܵܘ ܢܩܝܼܠܘܵܬܹ̈ܐ ܥܲܡܵܝܹ̈ܐ ܐܸܢ ܡܸܬܡܵܨܝܵܢܬܵܐ ܝܠܵܗ̇.

**ܡܵܐ ܡܲܒܘܼܥܹ̈ܐ ܐܝܼܬ ܩܵܐ ܐܲܒ݂ܵܗܹ̈ܐ ܘܝܲܨܘܼܦܹ̈ܐ ؟**

ܩܵܘܡܵܐ ܕܗܵܘܝܵܐ ܥܲܣܩܵܐ ܚܲܕ݉ܟܡܵܐ ܓܵܗܹ̈ܐ ܩܵܐ ܐܲܒ݂ܵܗܹ̈ܐ ܕܝܵܕܥܝܼ ܐܘܼܪܚܵܐ ܒܘܼܫ ܛܵܒ݂ܬܵܐ ܕܗܲܝܸܪܝܼ ܠܫܲܒ݂ܖ̈ܵܝܗܝ. ܡܲܒܘܼܥܹ̈ܐ ܩܵܐ ܐܲܒ݂ܵܗܹ̈ܐ ܒܸܚܒ݂ܵܫܵܐ ܝܢܵܐ

* [ܢܘܼܗܵܖܹ̈ܐ ܩܵܐ ܐܲܒ݂ܵܗܹ̈ܐ ܩܵܐ ܗܲܝܲܪܬܵܐ ܒܛܵܒ݂ܘܼܬܵܐ ܕܚܘܼܠܡܵܢܵܐ ܕܫܲܒ݂ܖ̈ܵܝܗܝ.](https://www.education.vic.gov.au/parents/family-health/Pages/your-childs-wellbeing.aspx#:~:text=Maintain%20good%20relationships%201%20Share%20family%20memories%20and,your%20child%20stay%20connected%20to%20friends%20is%20important.)
* [ܦܘܼܕܟܵܣܬ ܕܫܸܫܸܠܬܵܐ ܕܡܲܩܝܲܡܬܵܐ ܕܝܵܠܘܿܦܹ̈ܐ.](https://raisingchildren.net.au/guides/podcasts-and-webinars/podcasts)

**ܐܲܝܟܵܐ ܡܵܨܹܝܚ ܚܵܙܹܝܚ ܡܵܘܕܥܵܢܘܵܬܹ̈ܐ ܒܘܼܫ ܙܵܘܕܵܐ؟**

ܩܵܐ ܡܲܖ̈ܬܝܵܢܘܵܬܹܐ ܕܚܘܼܠܡܵܢܵܐ ܒܘܼܫ ܙܵܘܕܵܐ ܡܵܨܝܼܬܘܿܢ ܡܲܚܒܸܪܝܼܬܘܿܢ ܥܲܠ ܪܲܩܡܵܐ ܕܬܹܝܠܝܼܦ̮ܘܿܢ ܫܲܚܝܼܢܵܐ 1800 675 398 ܕCOVID-19 ܕܦܬܝܼܚܵܐ ܝܠܹܗ 24 ܣܵܥܲܬܹ̈ܐ ܒܝܵܘܡܵܐ ، ܐܵܣܝܵܘܟ݂ܘܿܢ ܕܒܲܝܬܘܼܬܵܐ ܐܵܘ ܣܲܚܒܸܪܘܼܢ ܠܫܵܘܦܵܐ ܐܸܠܸܟܬܪܘܿܢܵܝܵܐ ܕܡܦܲܪܢܣܵܢܘܼܬܵܐ ܕܚܘܼܠܡܵܢܵܐ (Department of Health) <https://www.dhhs.vic.gov.au/victorian-public-coronavirus-disease-covid-19#what-are-the-symptoms-of-coronavirus-covid-19>.